# Pölyn-/purunpoisto

Työstettävistä materiaaleista syntyvä pöly (esimerkiksi lyijypitoinen pinnoite, tietyt puulaadut, kivi ja metalli) voi olla terveydelle vaarallista. Pölyn koskettaminen tai hengittäminen saattaa aiheuttaa käyttäjälle tai lähellä oleville henkilöille allergisia reaktioita ja/tai hengitystiesairauksia.
Tiettyjen pölylaatujen (esimerkiksi tammi- tai pyökkipöly) katsotaan aiheuttavan syöpää, varsikin puunsuojaukseen käytettävien lisäaineiden yhteydessä (kromaatti, puunsuoja-aine). Asbestipitoisia materiaaleja saavat käsitellä vain asiantuntevat ammattilaiset.

- Käytä mahdollisuuksien mukaan materiaalille soveltuvaa pölynpoistoa.
- Huolehdi työkohteen hyvästä tuuletuksesta.
- Suosittelemme käyttämään suodatusluokan P2 hengityssuojanaamaria.

Noudata käsiteltäviä materiaaleja koskevia maakohtaisia määräyksiä.

- Estä pölyn kertyminen työpisteeseen. Pöly saattaa olla herkästi syttyvää.

## Imuadapterin asennus (katso kuva B)

Kytke imuadapteri (25) purunpoistoaukkoon (14), niin että se lukittuu paikalleen.

Imuadapteriin (25) voi kytkeä halkaisijaltaan 35 mm:n imuletkun.

- Imuadapteri ei saa olla asennettuna ilman liitettynä olevaa ulkopuolista pölynpoistoa. Imukanava voi muutoin mennä tukkoon.

- Imuadapteriin ei saa kytkeä pölypussia. Muuten pölynpoistojärjestelmä voi tukkeutua.

Optimaalisen imutehon varmistamiseksi imuadapteri (25) täytyy puhdistaa säännöllisin väliajoin.

## Ulkopuolinen pölynpoisto

Yhdistä imuletku pölynimuriin (lisätarvike). Tämän käyttöoppaan lopussa on erilaisten pölynimureiden liitäntää koskeva katsaus.

Sähkötyökalu voidaan liittää suoraan etäkäynnistyksellä varustettuun Bosch-yleisimuriin. Yleisimuri käynnistyy automaattisesti sähkötyökalua käynnistettäessä.

Pölynimurin tulee soveltua työstettävälle materiaalille.

Käytä erikoisimuria terveydelle erittäin vaarallisten, syöpää aiheuttavien tai kuivien pölylaatujen imurointiin.