# Støv-/sponavsuging

Støv fra materialer som blyholdig maling, noen tresorter, mineraler og metall kan være helsefarlige. Berøring eller innånding av støv kan utløse allergiske reaksjoner og/eller åndedrettssykdommer hos brukeren eller personer som befinner seg i nærheten.
Visse typer støv som eike- eller bøkestøv gjelder som kreftfremkallende, spesielt i kombinasjon med tilsetningsstoffer til trebearbeidelse (kromat, trebeskyttelsesmidler). Asbestholdig materiale må kun bearbeides av fagfolk.

- Bruk helst et støvavsug som er egnet for dette materialet.
- Sørg for god ventilasjon av arbeidsplassen.
- Det anbefales å bruke en støvmaske med filterklasse P2.

Følg ditt lands gyldige forskrifter for de materialene som skal bearbeides.

- Unngå støv på arbeidsplassen. Støv kan lett antennes.

## Montere støvsugeradapter (se bilde B)

Skyv støvsugeradapteren (25) på sponutkastet (14) til den låses.

En støvsugerslange med diameter på 35 mm kan kobles til støvsugeradapteren (25).

- Støvsugeradapteren må ikke monteres uten tilkoblet eksternt avsug. Det kan føre til at sugekanalen tilstoppes.

- Det må ikke kobles en støvsekk til støvsugeradapteren. Det kan føre til tilstopping av avsugssystemet.

Rengjør støvsugeradapteren (25) jevnlig for å sikre optimal sugeeffekt.

## Eksternt avsug

Koble sugeslangen til en støvsuger (tilbehør). Du finner en oversikt over tilkobling til forskjellige støvsugere sist i denne veiledningen.

Elektroverktøyet kan kobles direkte til en stikkontakt på en Bosch universalsuger med fjernstart. Denne starter automatisk når elektroverktøyet slås på.

Støvsugeren må være egnet til materialet som skal bearbeides.

Ved oppsuging av spesielt helsefarlig, kreftfremkallende eller tørt støv må du bruke en spesialstøvsuger.