# การใส่/การเปลี่ยนใบเลื่อย

- โปรดถอดแบตเตอรี่แบบชาร์จได้ออกจากเครื่องมือไฟฟ้าก่อนการทำงานทุกประเภทที่เครื่องมือไฟฟ้า (เช่น การบำรุงรักษา การเปลี่ยนเครื่องมือ เป็นต้น) เนื่องจากการสั่งงานสวิตช์เปิด/ปิดโดยไม่ตั้งใจขณะทำงานดังกล่าวอาจก่อให้เกิดความเสี่ยงต่อการบาดเจ็บได้

- สวม‌ถุงมือ‌ป้องกัน‌อันตรายเมื่อ‌ติดตั้งใบเลื่อย การ‌สัมผัส‌กับ‌ใบเลื่อย‌จะ‌ทำให้‌บาดเจ็บ‌ได้

- อย่านำ‌จานขัดมาใช้‌เป็น‌เครื่องมือ‌อย่าง‌เด็ดขาด

- ใช้เฉพาะใบเลื่อยที่ตรงตามข้อกำหนดที่ระบุไว้ในคู่มือการใช้งานนี้และบนเครื่องมือไฟฟ้า และได้ผ่านการทดสอบตามมาตรฐาน EN 847-1 และทำเครื่องหมายไว้เท่านั้น

- ใช้เฉพาะใบเลื่อยที่ตรงตามข้อกำหนดที่ระบุไว้ในคู่มือการใช้งานนี้และบนเครื่องมือไฟฟ้าเท่านั้น

##

กรุณาดูภาพรวมของใบเลื่อยที่แนะนำในตอนท้ายของคู่มือการใช้งาน

##

เมื่อ‌ต้องการ‌เปลี่ยน‌เครื่องมือ‌ตัด ทางที่ดี‌ที่สุดควร‌วาง‌เครื่อง‌โดย‌กลับ‌เอา‌ด้าน‌หัว‌ของ‌ที่ครอบ‌มอเตอร์‌ลง

- กดปุ่มล็อคแกน (4) และกดค้างไว้

- กดปุ่มล็อคแกน (4) เมื่อใบเลื่อยหยุดนิ่งอยู่กับที่แล้วเท่านั้น มิฉะนั้นเครื่อง‌อาจ‌ชำรุดได้

- ใช้ประแจขันหกเหลี่ยม (3) ขันโบลท์ยึด (23) ออกโดยหมุนไปในทิศทางหมุน ➊

- กระดกกระบังป้องกันใบเลื่อยชนิดชักร่นได้ (12) ไปด้านหลังและจับไว้ให้แน่น

- ถอดน๊อตยึด (22) และใบเลื่อย (21) ออกจากแกนเครื่อง (19)

##

เมื่อ‌ต้องการ‌เปลี่ยน‌เครื่องมือ‌ ทางที่ดี‌ที่สุดควร‌วาง‌เครื่อง‌มือไฟฟ้าโดย‌จับ‌ด้าน‌หน้า‌ของ‌ที่ครอบ‌มอเตอร์‌ลง

- ทำความสะอาดใบเลื่อย (21) และชิ้นส่วนยึดหนีบที่จะติดตั้งทั้งหมด
- กระดกกระบังป้องกันใบเลื่อยชนิดชักร่นได้ (12) ไปด้านหลังและจับไว้ให้แน่น
- ประกบใบเลื่อย (21) เข้ากับน๊อตรอง (20) ทิศทางตัดของฟัน (ทิศทางลูกศรบนใบเลื่อย) และทิศทางหมุนของลูกศรที่แสดงบนกระบังป้องกันใบเลื่อย (15) ต้องชี้ไปทางเดียวกัน
- ประกอบน๊อตยึด (22) และขันโบลท์ยึด (23) เข้าโดยหมุนไปในทิศทางหมุน ➋ ตรวจสอบให้น๊อตรอง (20) และน๊อตยึด (22) อยู่ในตำแหน่งประกอบที่ถูกต้อง
- กดปุ่มล็อคแกน (4) และกดค้างไว้
- ใช้ประแจขันหกเหลี่ยม (3) ขันโบลท์ยึด (23) เข้าให้แน่นโดยหมุนไปในทิศทางหมุน ➋ แรงบิดการขันควรอยู่ระหว่าง 6–9 นิวตันเมตร ซึ่งมีค่าเท่ากับการหมุนด้วยมือจนตึงบวก ¼ รอบ