# Zāģa asmens iestiprināšana/nomaiņa

- Pirms jebkādu darbu veikšanas pie elektroinstrumenta (piem. apkope, instrumentu maiņa utt.) izņemiet akumulatoru no elektroinstrumenta. Ja nejauši nospiež ieslēdzēju/izslēdzēju, pastāv savainojumu risks.

- Zāģa asmens nomaiņas laikā uzvelciet aizsargcimdus. Pieskaroties zāģa asmeņiem, var gūt savainojumus.

- Nekādā gadījumā neizmantojiet slīpēšanas diskus kā darbinstrumentus.

- Lietojiet vienīgi zāģa asmeņus, kas atbilst šajā lietošanas pamācībā norādītajiem un šim elektroinstrumentam noteiktajiem parametriem, ir pārbaudīti atbilstoši standarta EN 847‑1 prasībām un attiecīgi marķēti.

- Lietojiet vienīgi zāģa asmeņus, kas atbilst šajā lietošanas pamācībā norādītajiem un šim elektroinstrumentam noteiktajiem parametriem.

##

Pārskats par ieteicamajiem zāģa asmeņiem ir sniegts šīs pamācības beigās.

##

Asmens nomaiņas laikā elektroinstrumentu ieteicams novietot tā, lai tas balstītos pret motora korpusu.

- Nospiediet darbvārpstas fiksēšanas taustiņu (4) un turiet to nospiestu.

- Nospiediet darbvārpstas fiksēšanas taustiņu (4) tikai laikā, kad slīpmašīnas darbvārpsta negriežas. Pretējā gadījumā elektroinstruments var tikt bojāts.

- Ar sešstūra stieņatslēgu (3) izskrūvējiet stiprinošo skrūvi (23), griežot to virzienā ➊.

- Paceliet un pārvietojiet atpakaļ kustīgo aizsargpārsegu (12) un noturiet to šādā stāvoklī.

- Noņemiet piespiedējpaplāksni (22) un zāģa asmeni (21) no zāģa darbvārpstas (19).

##

Asmens nomaiņas laikā elektroinstrumentu ieteicams novietot tā, lai tas balstītos pret motora korpusa pieres daļu.

- Notīriet zāģa asmeni (21) un visas tā iestiprināšanai izmantojamās daļas.
- Paceliet un pārvietojiet atpakaļ kustīgo aizsargpārsegu (12) un noturiet to šādā stāvoklī.
- Novietojiet zāģa asmeni (21) uz balstpaplāksnes (20). Zāģa asmens zobu vērsuma virzienam (ko norāda bulta uz asmens korpusa) jāsakrīt ar darbvārpstas griešanās virzienu, ko norāda bulta uz asmens aizsargpārsega (15).
- Novietojiet uz zāģa asmens piespiedējpaplāksni (22) un ieskrūvējiet stiprinošo skrūvi (23), griežot to virzienā ➋. Sekojiet, lai balstpaplāksne (20) un piespiedējpaplāksne (22) tiktu iestiprinātas pareizi.
- Nospiediet darbvārpstas fiksēšanas taustiņu (4) un turiet to nospiestu.
- Ar sešstūra stieņatslēgu (3) stingri pieskrūvējiet stiprinošo skrūvi (23), griežot to virzienā ➋. Skrūves pievilkšanas momentam jābūt 6–9 Nm, kas panākams, pieskrūvējot skrūvi ar pirkstiem un tad pagriežot vēl par ¼ apgrieziena uz priekšu.