# Støv-/spånudsugning

Støv fra materialer som f.eks. blyholdig maling, nogle træsorter, mineraler og metal kan være sundhedsfarlige. Berøring eller indånding af støv kan føre til allergiske reaktioner og/eller åndedrætssygdomme hos brugeren eller personer, der opholder sig i nærheden af arbejdspladsen.
Bestemt støv som f.eks. ege- eller bøgestøv gælder som kræftfremkaldende, især i forbindelse med ekstra stoffer til træbehandling (chromat, træbeskyttelsesmiddel). Asbestholdigt materiale må kun bearbejdes af fagfolk.

- Brug helst en støvopsugning, der egner sig til materialet.
- Sørg for god udluftning af arbejdspladsen.
- Det anbefales at bære åndeværn med filterklasse P2.

Overhold forskrifterne, der gælder i dit land vedr. de materialer, der skal bearbejdes.

- Undgå at der samler sig støv på arbejdspladsen. Støv kan let antænde sig selv.

## Montering af udsugningsadapter (se billede B)

Sæt udsugningsadapteren (25) på spånudkastet (14), indtil den går i indgreb.

På udsugningsadapteren (25) kan der tilsluttes en udsugningsslange med en diameter på 35 mm.

- Udsugningsadapteren må ikke være monteret uden tilsluttet ekstern udsugning. Ellers kan udsugningskanalen tilstoppes.

- Der må ikke tilsluttes en støvpose til udsugningsadapteren. Ellers kan udsugningsssystemet tilstoppes.

Udsugningsadapteren (25) skal rengøres med regelmæssige mellemrum for at sikre en optimal udsugning.

## Opsugning med fremmed støvsuger

Forbind udsugningsslangen med en støvsuger (tilbehør). Du finder en oversigt over tilslutning til forskellige støvsugere i slutningen af denne vejledning.

El-værktøjet kan tilsluttes direkte til stikkontakten på en Bosch-universalstøvsuger med fjernstartanordning. Denne startes automatisk, når el-værktøjet tændes.

Støvsugeren skal være egnet til det materiale, som skal opsuges.

Anvend en specialstøvsuger til opsugning af særligt sundhedsfarligt, kræftfremkaldende eller tørt støv.